**Järvamaa ettevõtete tunnustamine 2019**

Järvamaa ettevõtete tunnustamise eesmärk on maakonna ettevõtjate tegevuse väärtustamine ning tänamine panuse eest piirkonna arengusse. Tunnustatakse edukalt tegutsevaid äriühinguid ja silmapaistvaid isikuid, kelle tegevus ja eeskuju on enim mõjutanud Järvamaa elukeskkonda ja inimeste heaolu, suurendanud elanike tööhõivet, sissetulekuid ja maakonna tuntust, muutnud maakonda atraktiivsemaks selle elanikele, külastajatele, spetsialistidele, investoritele. Samuti on aidanud kaasa maakonna positiivsele ja tasakaalustatud arengule.

Tunnustusele saavad kandidaate esitada kohalikud omavalitsused, ettevõtted, asutused ning üksikisikud. Üks ja sama kandidaat võib olla ka mitmes tunnustuskategoorias.

Kandidaatide ankeete oodatakse perioodil **13.08-30.08.2019** eitatuna elektroonselt.

**Tunnustuskategooriad, kandidaatide esitamise suunised ning ankeedid:**

**Aasta ettevõte - suurettevõte**

Auhinnaga Aasta ettevõte tunnustatakse üle 3 aasta tegutsenud ettevõtteid. Võitja väljaselgitamine toob esile kõige edukama ettevõtte suurettevõtte kategoorias, kus on üle 50 töötaja. Lisaks majandusnäitajatele, vaadatakse ka ettevõtjate poolt tehtud koostööprojekte ja arendusprojekte.

**Kandidaadi esitamise** [ankeet on leitav SIIT](https://docs.google.com/forms/d/e/1FAIpQLSc_yelupcxaYxcLrv5UYZItgJbO1qutbLiR8huMFil1a9Vdcg/viewform)

**Aasta ettevõte - keskmise suurusega ettevõte**

Auhinnaga Aasta ettevõte tunnustatakse üle kolme aasta tegutsenud ettevõtteid. Võitja väljaselgitamine toob esile kõige edukama ettevõtte 10-49 töötajaga keskmise suurusega ettevõtete kategoorias. Lisaks majandusnäitajatele, vaadatakse ka ettevõtjate poolt tehtud koostööprojekte ja arendusprojekte.

**Kandidaadi esitamise** [ankeet on leitav SIIT](https://docs.google.com/forms/d/e/1FAIpQLSe5s8pnGXYbI3L7ZNw_LirJtb6IaiQDVQusRTExPHi5zcp1HQ/viewform)

**Aasta ettevõte - väikeettevõte**

Auhinnaga Aasta ettevõte tunnustatakse üle kolme aasta tegutsenud ettevõtteid. Võitja väljaselgitamine toob esile kõige edukama ettevõtte kuni üheksa töötajaga väikeettevõtete kategoorias. Lisaks majandusnäitajatele, vaadatakse ka ettevõtjate poolt tehtud koostööprojekte ja arendusprojekte.

**Kandidaadi esitamise** [ankeet on leitav SIIT](https://docs.google.com/forms/d/e/1FAIpQLSe5s8pnGXYbI3L7ZNw_LirJtb6IaiQDVQusRTExPHi5zcp1HQ/viewform)

**Edukas noor ettevõtja**

Konkursi eesmärgiks on tunnustada Järvamaa silmapaistvamaid noori ettevõtteid, nende innovaatilisust ja ärilist mõtlemist ning seeläbi innustada inimesi ettevõtlusesse siirduma. Kandideerida saavad Järvamaal tegutsevad alustanud ettevõtted, mis on tegutsenud alla kolme aasta ehk loodud peale 01.01.2016.

**Kandidaadi esitamise** [ankeet on leitav SIIT](https://docs.google.com/forms/d/e/1FAIpQLSeIuI_ZQOI9BBEpmJGOpnL61cPyNPhmq8t97vc0dmZIXJjkng/viewform)

**Aasta turismitegija**

Kategooria eesmärk on tunnustada turismiobjekti, turismi-ideed, turismiüritust, turismipaketti, marsruuti vms, mis viimase aasta (oktoobrist oktoobrini või aasta peale viimast tunnustamist) jooksul nähtavalt esile tõusis, arenes ja silma paistis. Tunnustatavaks võib olla eraisik, äriühing, sihtasutus, mittetulundusühing, füüsilisest isikust ettevõtja, riigimuuseum, ürituse korraldaja, kes on tuntud ja omab autoriteeti turismitegijate hulgas Järvamaal ja (soovitatavalt) Eestis ning on oma tegevusega käesoleval aastal toetanud ja aidanud kaasa turismi arengule Järvamaal.

**Kandidaadi esitamise** [ankeet on leitav SIIT](https://docs.google.com/forms/d/e/1FAIpQLSerGSf3gRdQ3CSx2jJFhIiHRW7ktjMbaHg7EmQP2qAQzU0JKw/viewform)

**Järvamaa sõber**

Konkursi eesmärk on tunnustada eraisikut, äriühingut, sihtasutust, mittetulundusühingut, füüsilisest isikust ettevõtjat või ürituse korraldajat, kes panustab enam Järvamaa arengusse, toetab kohalikku kogukonda või piirkonna ettevõtlust või on läbi viinud ettevõtlussündmuse, koostööprojekti, arenduse või rajanud ehitise, mis viimase aasta jooksul nähtavalt esile tõusis ja silma paistis.

**Kandidaadi esitamise** [ankeet on leitav SIIT](https://docs.google.com/forms/d/e/1FAIpQLSe2hAK8eW1N06O02mcseFNklCFXHRVU8vA8Ls-Hzve0a-lDww/viewform)

**Parim talu**

Konkursi eesmärk on tunnustada piirkondlikke edukaid talusid.

**Kandidaadi esitamise** [ankeet on leitav SIIT](https://docs.google.com/forms/d/e/1FAIpQLSf4KYVFzs978WIFqY3iR825SgisN5VBMZmd3Bgq8LKiMYFWvg/viewform)

**Parim kohalik toode ja/või teenus**

Konkursi eesmärk on tunnustada parimat kohaliku ettevõtja toodet ja/või pakutavat teenust.

**Kandidaadi esitamise** [ankeet on leitav SIIT](https://docs.google.com/forms/d/e/1FAIpQLSeXTBQ7ubMRpcvZ7Xk7whgruhz-vu4FpRaLsdzR9S-qYVCvUw/viewform)

**Valikuprotsess:**

* Tunnustusele saavad kandidaate esitada kohalikud omavalitsused, ettevõtted, asutused ning üksikisikud.
* Ettepanekud koos põhjendustega tuleb esitada ülaltoodud ankeetide vahendusel perioodil **13.08-30.08.2019**
* Valikukomisjon määrab igas kategoorias esimese koha saaja.
* Valikukomisjonil on õigus läbi viia kandidaatide vastavushindamist ning võtta esitatud kandidaatide või esitajaga kontakti.
* Valikukomisjonil on õigus välja anda täiendavaid eripreemiaid või jätta kandidaatide ebapiisavuse või mittekvalifitseerumise korral mõnes kategoorias auhind välja andmata.
* Kui komisjoni liige on kandidaat või seotud kandidaadiga, siis taandab ta end selle kategooria hindamisest.
* Parimate väljakuulutamine toimub **10. oktoobril 2019**. Järvamaa ettevõtjate pidulikul tunnustusüritusel.
* Kandidaat peab omama majandustegevust Järva maakonnas.
* Esitada võib mitu kandidaati, ühe kandidaadi võib esitada mitmes kategoorias.

Järvamaa ettevõtete tunnustamist korraldab SA Järvamaa Arenduskeskus.